OpenLLM-France/wikimedia huggingface dataset:
# Giulio Andreotti

Giulio Andreotti (italieraz ˈʤuːljo andreˈɔtti ahoskatua; Erroma, 1919ko urtarrilaren 14a - ib., 2013ko maiatzaren 6a) italiar politikaria izan zen. Italiako lehen ministro izan zen hiru aldiz (1972-1973, 1976-1979, 1989-1992).

## Bizitza

Alderdi demokrata-kristauaren diputatu aukeratu zuten 1946an, eta hurrengo urtean Alcide de Gasperiren kabinetean sartu zen. Gasperi hil zenean Italiako eskuin-joerako politikari nagusia bilakatu zen, eta bera izan zen, bata bestearen ondoren, ministerio gehienen buru. Hogeita bat aldiz izan zen ministro, sei aldiz Kanpo Arazoetarako ministro eta zortzi aldiz Defentsa-ministro, besteak beste.
Italia Ipar Atlantikoko Itunaren Erakundearen (NATO) kide izan arren, herri komunistekiko eta herri arabiarrekiko jarrera irekia bultzatu zuen. 1960ko hamarkadan zentroko eta zentro-eskuineko koalizio-gobernu guztietan parte hartu zuen. Ondorengo hamarkadan zentro-ezkerreko zenbait kabinetetako kide izan zen, eta Italiako Alderdi Komunistaren lankide izan zen 1976-1979 bitartean. 1992ko hauteskundeetan demokristauek izan zuten porrotaren ondoren Giuliano Amato sozialistak kendu zion lehen ministro kargua.
Bere garaiko eskandalu politiko guztiekin lotu izan da Andreottiren izena eta 1995ean, mafiarekin zerikusia izatea leporatu zitzaiolarik, Palermoko auzitegiaren aurrera agertu behar izan zuen. Hala, ospe politikoa guztiz galdu zuen salaketa haren ondoren. 1998-1999an berriz ere izan zituen istiluak justiziarekin, Aldo Mororen kasuan zerikusia izan zuela-eta; azkenean, 1999ko irailean errugabe aitortu zuten Perugian.
2008. urteko Paolo Sorrentinoren Il divo filmean Andreottiren jarduera politikoa azaltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Giulio Andreotti Italiako lehen ministro izandakoa hil da» Berria 2013-05-06.

## Kanpo estekak

* Datuak: Q50005
* Multimedia: Giulio Andreotti / Q50005
# Giulio Natta

Giulio Natta (Imperia, 1903ko otsailaren 26a - Bergamo, 1979ko maiatzaren 2a) italiar kimikaria izan zen.
Kimikako irakaslea izan zen zenbait unibertsitatetan. Metanolaren eta formaldehidoaren sintesi berriak aztertu zituen hasieran; 1950etik aurrera polimeroak; 1954an polipropileno isotaktikoa sortu zuen, eta geroztik katalizatzaile bereziak asmatu zituen mota honetako polimeroak ekoiztu ahal izateko. Aurkikuntza horiek garrantzi handikoak izan ziren monomeroak landu eta ordenamendu berezia duten hiru dimentsiotako polimeroak sortzeko, eta horien bidez erresistentzia handiagoa duten plastikoak eta zuntz artifizial berriak egiteko. 1963an Kimikako Nobel Saria eskuratu zuen Karl Zieglerrekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q234145
* Multimedia: Giulio Natta / Q234145
# Gazteria Independentistaren Biltzarra

Gazteria Independentistaren Biltzarra (galizieraz, Assembleia da Mocidade Independentista [AMI]) Galiziako gazte-erakunde independentista ezkertiar bat da.
Gazteria Independentistaren Biltzarrak Galizia kanpoako, antzeko ideologia duten erakundeekin , Darréu, Maulets edo Yesca, loturek mantentzen ditu.

## Kanpo estekak

* Datuak: Q3301999
# Gaztetxoak

Gaztetxoak :
| Egoera: | Aktiboak |
| Webgunea: | www.gaztetxoak.eus |
Gaztetxoak gazteen aisialdi-talde bat da, Bizkaiko zenbait herritan aritzen dena, EAJ alderdiaren babesean. Bere egoitza nagusia Bilbon dago. Astialdiaz gain, astialdirako hezitzaileen trebakuntzan ere aritzen dira. Astialdirako talde moduan, tailerrak, irteerak, udalekuak eta auzolandegiak antolatzen dituzte. Gaztetxoak taldeak Euskadiko Gazteriaren Kontseiluan ere parte hartzen du.

## Taldeak

* Abandoko Gaztetxoak Galtzagorriak
* Algortako Gaztetxoak
* Arrigorriagako Gaztetxoak
* Barakaldoko Gaztetxoak
* Begoñako Gaztetxoak
* Derioko Gaztetxoak
* Deustuko Gaztetxoak
* Durangoko Gaztetxoak
* Erandioko Gaztetxoak
* Errekaldeko Gaztetxoak
* Galdakaoko Gaztetxoak
* Gordexolako Gaztetxoak
* Gueñesko Gaztetxoak
* Ilazki Gaztetxoak (Gurutzeta)
* Izar Barri Gaztetxoak (Basauri)
* Leioako Gaztetxoak
* Santurtziko Gaztetxoak
* Sabindarrak Gaztetxoak (San Inazio)
* Zamudioko Gaztetxoak

## Gaztetxo Eguna

Bizkaiko Gaztetxoen Koordinakundeak Gaztetxo Eguna antolatzen du urtero. Egun honetan Gaztetxo Hezkuntza Mugimendua osatzen daben ume,bolondres, langile, lagun, ikasle... guztiek parte-hartzeko aukera daukate, haien eguna ospatzeko. Urte bakoitzean ospatu dan herriaren izenak daude hurrengo zerrendan:
* 1999 Alonsotegi
* 2000 Olabeaga (Bilbo)
* 2001 Erandio
* 2002 Gordexola
* 2004 Urduliz
* 2006 Barakaldo
* 2007 Zeanuri
* 2008 Balmaseda
* 2009 Santurtzi
* 2010 Artea
* 2011 Algorta
* 2012 Sestao
* 2013 San Inazio
* 2014 Barakaldo
* 2015 Bilbo
* 2016 Erandio
* 2017 Galdakao {Argazkiak ikusi}
* 2018 Zalla

## Erreferentziak

* ↑ Ikus, adibidez, Gaztetxoek urtero antolatzen duten Gaztetxo Egunaren eta EAJren arteko lotura, Googleko bilaketa honetan.

## Kanpo estekak

* Gaztetxoak webgune ofiziala
* Galdakaoko Gaztetxoen webgunea]
* Datuak: Q12258324
# Gazteria Sozialista Bateratuak

Gazteria Sozialista Bateratuak (gaztelaniaz Juventudes Socialistas Unificadas [JSU]) 1936an PCEren Espainiako Gazteria Komunisten Batasuna eta PSOEren JSE elkarteen bat-egiteak sortutako gazte antolakunde politikoa izan zen. Espainiako Gerra Zibila eta gero, bere buruzagietako asko erbesteratu edo errepresio bortitza jasan zuten. Epeka-epeka 1950eko hamarkadan ahultzen ari zen, 1961ean desegin arte.

## Kanpo estekak

* Datuak: Q6744838
* Multimedia: Juventudes Socialistas Unificadas / Q6744838
# Gaztesarea

Gaztesarea Euskal Herrian sorturiko gazte webgune bat izan zen, gazte mugimendu eta errelitate ezberdinentzat bilgune izan nahi zuena. Bertan hainbat sekzio agertzen ziren:
Azkenik ere eztabaidarako guneak zeuden, HIka-Mika izanaren azpian.

## Itxiera

2009ko uztailaren 29an Guardia Zibila Martin Ugalde Kultur Parkean dagoen Gaztesarearen egoitzara sartu zen, eta operazio hark ondorio latzak ekarri zituen: hiru atxilotu eta beste bederatzi auzipetu irailean. Egoera horrek asko zaildu zuen Gaztesarea egiten jarraitu ahal izatea eta 2010eko urtarrilaren 13an wegunea ixtea erabaki zuten.

## Erreferentziak

* ↑ Gaztesareak agur esan du gaur

## Kanpo estekak

* Gaztesarea - Euskal Herriko Gazteon Ataria
* Gaztesarean Wikipediari buruzko artikulua
* Datuak: Q12258323
# Gaztetape

Gaztetape Gipuzkoako kostako hondartza da, Getariako udalerrian kokatuta dagoena.
Getariako bi hondartzetako bat da, mendebaldera geratzen dena, Zumaiarako bidea hasten den lekuan. Beste hondartza Malkorbe da.
Surf egiteko aproposa da Gaztetape, itsasgora denean hondarrik bistan ez dela gera daiteke.

## Ikus, gainera

* Malkorbe

## Kanpo estekak

* Hondartzari buruzko informazioa eta argazkia.
* Datuak: Q8963549
* Multimedia: Gaztetape / Q8963549
# Gaztiburuko mendilerroa

Gaztiburuko mendilerroa Bizkaian kokatuta dagoen mendilerro bat da. Bere punturik altuena Arrola mendia da, 537 metrorekin.
Mendilerroan Gaztiburu errekak ematen dio izena mendilerroari.

## Mendiak

* Arrola, 537 m 43°18′42″N 2°36′09″W﻿ / ﻿43.31163°N 2.602405896°W﻿ / 43.31163; -2.602405896
* Gaztainatxugane, 526 m 43°18′39″N 2°36′15″W﻿ / ﻿43.3109490°N 2.6041099°W﻿ / 43.3109490; -2.6041099
* Kanpona, 504 m 43°17′00″N 2°36′24″W﻿ / ﻿43.28343°N 2.60664465°W﻿ / 43.28343; -2.60664465
* Elbitzuaga, 458 m 43°17′47″N 2°35′46″W﻿ / ﻿43.29635°N 2.596020871°W﻿ / 43.29635; -2.596020871
* Miñarria, 450 m 43°17′29″N 2°35′51″W﻿ / ﻿43.29133°N 2.597521014°W﻿ / 43.29133; -2.597521014
* Atxulako Tontorra, 407 m 43°18′55″N 2°35′33″W﻿ / ﻿43.3152854°N 2.5924742°W﻿ / 43.3152854; -2.5924742
* Lupiola, 302 m 43°19′09″N 2°37′33″W﻿ / ﻿43.31908°N 2.625703048°W﻿ / 43.31908; -2.625703048
* Lubarria, 275 m 43°19′31″N 2°36′33″W﻿ / ﻿43.32531°N 2.609087996°W﻿ / 43.32531; -2.609087996
* Basobarri, 251 m 43°19′49″N 2°37′24″W﻿ / ﻿43.3301806°N 2.6232608°W﻿ / 43.3301806; -2.6232608
* Aborogana, 245 m 43°19′44″N 2°37′07″W﻿ / ﻿43.3289589°N 2.6186921°W﻿ / 43.3289589; -2.6186921
* San Esteban, 214 m 43°16′29″N 2°35′48″W﻿ / ﻿43.2748150°N 2.5967699°W﻿ / 43.2748150; -2.5967699
* Gorotzarri, 209 m 43°18′46″N 2°37′49″W﻿ / ﻿43.3128340°N 2.6302863°W﻿ / 43.3128340; -2.6302863
* Martimonteburu, 195 m 43°19′39″N 2°38′14″W﻿ / ﻿43.32744°N 2.637196702°W﻿ / 43.32744; -2.637196702
* Goikogana, 191 m 43°20′13″N 2°38′06″W﻿ / ﻿43.33706°N 2.634968249°W﻿ / 43.33706; -2.634968249
* Puntaburu, 143 m 43°20′31″N 2°38′19″W﻿ / ﻿43.3419°N 2.638615724°W﻿ / 43.3419; -2.638615724
* Enderika, 119 m 43°20′09″N 2°39′33″W﻿ / ﻿43.3359°N 2.659055166°W﻿ / 43.3359; -2.659055166
* Larragan, 95 m 43°20′19″N 2°38′54″W﻿ / ﻿43.33867°N 2.648195775°W﻿ / 43.33867; -2.648195775

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Gaztiburuko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61387926
# Gazteriak

1995ean Ipar Euskal Herrian sortutako gazte erakunde abertzale sozialista zen. Iparraldeko gazteen artean, ezker abertzaleko erreferentea zen.
2000. urtean Jarrairekin batu zen Kanbon egin zen Gazte Topagunean, Haika erakundea sortuz. Haikaren ilegalizazioaren ondorioz gazte talde bat bildu eta Segi izeneko erakundea antolatu zuten.

## Ikus, gainera

* Jarrai
* Haika
* Segi
* Patxa
* Oldartzen

## Kanpo estekak

* Datuak: Q25477010
* ↑ 2000. urtean Jarrairekin batu Haika sortzeko.
* ↑ «Gazteriak eta Jarrai erakunde bakarrerantz» argia.eus 1999-11-07.
# Gaztetasunaren Iturria

Gaztetasunaren Iturria, ustez, bere uretatik edan ala bere uretan murgiltzen den edonor gaztetzen duen iturburua da. Iturri honi buruzko kondairak mundu osoan zehar eta milaka urteren buruan jaso izan dira, Herodotoren idazkietan (K.a. V. mendea), Alexanderren erromantzean (K.o. III. mendea) eta Prester Johnen kontakizunetan (lehen gurutzadak, XI-XII. mendeak).
Antzeko urei buruzko istorioak Karibeko herri indigenetan ere jaso izan dira. Kondairen arabera, XVI. mendean, Juan Ponce de León espainiar esploratzailea eta Puerto Ricoko lehen agintaria izan zena gaur egungo Floridara Gaztetasunaren Iturriaren bila aritu omen zen, bertako indigenek Biminin zegoela eta hartan murgiltzen zen edonor gaztetzen zela aipatu omen zioten.

## Kanpo estekak

* Datuak: Q775332
* Multimedia: Fountain of Youth / Q775332
# Gorrotoaren ahotsa

Gorrotoaren ahotsa, Anestesiaren estudioko lehen diskoa da. 1993an Esan Ozenki zigiluak kaleratu zuen.

## Abestien zerrenda

* S.T.
* Egiaren Barkamena
* Begi Bat
* Ez Dut Nahi
* Etsai Ikustezina
* Droga Ta Boilentzia
* Basurdeaden Irrintzia
* Biztimak
* Gorrotoaren Ahotsa
* Bizitera Zigortuta
* Sentimendu Bakar Bat
* Gorpu Kiratsa
* Agur
* Eromena?

## Taldekideak

* Mikel Kazalis - Ahotsa eta gitarra
* Nil - Ahotsa
* Dani - Bajua
* Beloki - Bateria

## Kanpo estekak

* Datuak: Q12258690
# Gorrotxategi museoa

Gorrotxategi museoa Gipuzkoako Tolosa udalerrian dagoen museo bat da. Tolosako Alde Zaharreko Letxuga kalearen 3. zenbakian dago, izen berdineko gozotegitik nahiz Tolosako udaletxetik oso hurbil.
Gorrotxategi gozogintza museoan gozogileek XIV. eta XIX. mendeen artean erabiltzen zituzten lan teknikak ikusgai daude. Museo honetan, besteak beste, kafea, txokolatea, karamelua, izozkia, irabiatua eta alkohola egiteko tekniken bilakaera ikusi ahal izango dugu.

## Ordutegia

* Asteartetik ostiralera: 10:00 eta 18:00
* Larunbatak: 10:00, 11:00, 12:00 eta 16:00

## Ikus, gainera

* Jose Mari Gorrotxategi

## Kanpo estekak

* Gorrotxategi museoaren webgunea.
* Datuak: Q20492641
# Gorseinon

Gorseinon, Galesko Swansea hiriko komunitate bat da. 2011ko erroldaren arabera 8.696 biztanle zituen.

## Kanpo estekak

* Datuak: Q2741540
* Multimedia: Gorseinon / Q2741540
# Gorski Kotar

Gorski Kotar Kroazia ipar-mendebaldeko ingurune menditsua da, Rijeka eta Karlovac hirien artean zabaltzen dena. %63a basoz estalirik dagoenez Kroaziako birika berdea eta Kroaziako Suitza ezizenak eman zaizkio. Budapest, Zagreb eta Rijeka elkartzen dituen E65 errepide europarrak zeharkatzen du eremua.

## Geografia

Gorski Kotarren zatirik handiena Primorje-Gorski Kotar eskualdean dago baina Karlovac eskualdea ere hartzen du. herri txikiak daude, handiena Delnice baita 4.454 biztanlerekin. Kroaziako herririk altuena ere bertan dago, Begovo Razdolje, 1.076 metrotara dagoena. Mendirik altuenak Bjelolasica (1.534m) eta Risnjak (1.528m) dira. Bertan jaiotzen da Kupa ibaia, ekialderantz jo eta Savarekin bat egiten duena.

## Turismoa

* Risnjak Parke Nazionala
* Lokvarsko lakua eta Lokvarka leizeak.

## Kanpo estekak

* Datuak: Q1538487
* Multimedia: Gorski kotar / Q1538487
# Gorsgoch

Gorsgoch, Galesko baserri giroko udalerri bat da, Ceredigion konderrian. Lampeter udalerritik hurbil dago, Cardiff hiriburutuik 101,7 kilometrora.

## Kanpo estekak

* Datuak: Q5586881
* Multimedia: Gorsgoch / Q5586881
# Gene Vincent

Vincent Eugene Craddock, Gene Vincent izenez ezaguna (Norfolk, Virginia, 1935eko otsailaren 11 – Newhall, Santa Clarita, Kalifornia, 1971ko urriaren 12a) estatubatuar musikaria izan zen, rock and rollaren eta rockabillyaren aitzindarietako bat.
17 urterekin eskola utzi eta Ameriketako Estatu Batuetako Itsas Armadan sartu zen, baina bere hanka zauritu zuen moto-istripu batek eragotzi zion itsas armadan jarraitzea. Berehala "Gene Vincent and His Blue Caps" izeneko musikaria taldea sortu zen eta Virginiako klubetan jotzen hasi zen. 1956an "Be-Pop-A-Lula" arrakasta handia konposatu zuen. 1957an beste arrakasta bat izan zuten "Lotta Lovin" abestiarekin, baina bakar batek ere ez zuen "Be-Pop-A-Lula" gainditu. Mundu osoan zehar birak egin zituen bere taldearekin eta beste artista batzuekin, 1971n hil zen arte.
Ian Duryk 1976an omendu zuen "Sweet Gene" abestiarekin eta Stray Cats taldeak Gene eta Eddie Cochran omendu zituen "Gene and Eddie" abestian.
* Datuak: Q82311
* Multimedia: Gene Vincent / Q82311
# Gene Wolfe

Gene Rodman Wolfe (New York, 1931ko maiatzaren 7a - Peoria, Illinois, 2019ko apirilaren 14a) estatubatuar ingeniari eta eleberrigilea izan zen.
New Yorken jaiota, Texasen ikasi zuen. Koreako Gerran parte hartu zuen. Estatu Batuetara itzuli ondoren ingeniaritza industrialeko Texasko Unibertsitatean lizentziatu zen. Pringles makinaren diseinugile nagusia izan zen.
Geroago idazten soilik aritu zen. Bere zientzia-fikzio eleberriek ezagutzen dute. Book of the New Sun (lau liburuki) bere lanik ezagunena da. Bere fede katolikoak bere lanaren gaineko eragin handia du.

## Lanak
### Eleberriak

* The Book of the New Sun
** The Shadow of the Torturer', 1980
** The Claw of the Conciliator', 1981
** The Sword of the Lictor', 1982
** The Citadel of the Autarch, 1983
* Free Live Free, 1984
* The Urth of the New Sun, 1987
* The Soldier Series
** Soldier of the Mist, 1986
** Soldier of Arete, 1989
** Soldier of Sion, 2006
* There Are Doors, 1988
* The Book of the Long Sun
** Nightside the Long Sun, 1993
** Lake of the Long Sun, 1994
** Caldé of the Long Sun, 1994
** Exodus From the Long Sun, 1996
* The Wizard Night
** The Night, 2004
** The Wizard, 2004
* Pirate Freedom, 2007
* An Evil Guest, 2008
* The Sorcerer's House, 2010
* Home Fires, 2011
* The Land Across, 2013
* A Borrowed Man, 2015

### Bildumak

* The Island of Doctor Death and Other Stories and Other Stories, 1980
* Storeys from the Old Hotel, 1988
* Gene Wolfe's Book of Days, 1981
* Castle of Days, 1995
* Strange Travelers, 2001
* Endangered Species, 2004
* Innocents Aboard, 2005
* Starwaters Strains, 2006
* The Best of Gene Wolfe, 2010
* Datuak: Q361149
* Multimedia: Gene Wolfe / Q361149
# Gene Wilder

Gene Wilder, jaiotzez Jerome Silberman (Milwaukee, Wisconsin, 1933ko ekainaren 11 – Stamford, Connecticut, 2016ko abuztuaren 29a) zinemako estatubatuar aktore, zuzendari eta gidoilari bat izan zen.
Bereziki Mel Brooks zuzendari, aktore eta gidoilariak zuzendutako umorezko filmak antzezteagatik ezaguna da, esate baterako: The Producers (1968), Young Frankenstein (1974) eta Blazing Saddles (1974). Fantasiazko filmak ere antzeztu zituen: Willy Wonka & the Chocolate Factory (1971) eta The Little Prince (1974).
Bestalde, Richard Pryor aktorea bikote zuela ere umorezko hainbat filma antzeztu zituzten: Bonnie and Clyde, Silver Streak (1976), Stir Crazy (1980), Hanky Panky (1982), See No Evil, Hear No Evil (1989), eta Another You (1991). Honako filma hauetan ere antzetzu izan du: Woody Allenek zuzendu eta antzeztutako Everything You Always Wanted to Know About Sex* (*But Were Afraid to Ask) eta Harrison Ford aktorearekin batera The Frisco Kid (1979).
Bestalde, 1984ean The Woman in Red ("Gorrizko Emakumea") filma arrakastasua zuzendu eta antzeztu zuen.

## Iruditegia

* 1984ean
* 2007ko maiatzean liburu sinaketa ekitaldi batean zehar
* 2007ko maiatzean

## Kanpo estekak

* Gene Wilder aktorearen IMDBko fitxa irakurgai (Ingelesez)
* Datuak: Q191966
* Multimedia: Gene Wilder / Q191966
# General Artigas

General Artigas Paraguaiko udalerri bat da, Itapúako departamenduan kokatua. 2017ko estimazioen arabera 13053 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1417671
* Multimedia: General Artigas, Paraguay / Q1417671
# General Bernardino Caballero

General Bernardino Caballero Paraguaiko udalerri bat da, Paraguaríko departamenduan kokatua. 169 km²ko azalera du eta 2017ko estimazioen arabera 7250 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1750497
* Multimedia: General Bernardino Caballero, Paraguarí / Q1750497
# Genealogia

Genealogia (grezierazko γενεά genea, "belaunaldi", eta λόγος logos, "ezaguera", hitzen lotunea) familien jatorri eta eraketa aztertzen dituen zientzia da. Genealogistek ahozko tradizioak, agiri historikoak, ikerketa genetikoak eta beste hainbat teknikak erabiltzen dituzte familia bati buruzko informazioa lortzeko eta bere kideen arteko ahaidetasuna frogatzeko, zuhaitz genealogiko osatuz eta horietan arbaso komunik ba ote duten aztertuz.
Norberak dituen bere familiaren historia ezagutzeko helburuak ezberdinak dira: testuinguru historiko zabalago batean senideak kokatzeko, ondorengo belaunaldietarako ezaguera mantentzea edota nork bere burua asebetetzeko.
Batzuen ustez, badaude genealogia eta familiaren historiaren arteko ezberdintasunak: lehendabizikoa zerrenda bat osatzeko teknika izanik eta bestea ikuspegi zabalagoa duena. Zerrenda hori normalean zuhaitz genealogiko bat osatzen du.

## Erreferentziak

* ↑ Harluxet Hiztegi Entziklopedikoa. Genealogia. .
* ↑ Bishop, Ronald. (2008). «In the Grand Scheme of Things: An Exploration of the Meaning of Genealogical Research» Journal Of Popular Culture (41(3)): 393–412..

## Kanpo estekak

* Datuak: Q47307
* Multimedia: Genealogy / Q47307
# Graymoor-Devondale (Kentucky)

Graymoor-Devondale Kentuckyko hiri bat da. Jefferson konderrian kokatua dago. 2010ean 2.870 biztanle zituen, 1,91 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2129788
# Grays (Essex)

Grays, Ingalaterrako ekialdealdean dagoen udalerri bat da, Essex konderrian.
2021ean 44.341 biztanle zituen.
* Datuak: Q991532
* Multimedia: Grays, Essex / Q991532
# Grays Prairie (Texas)

Grays Prairie Texasko herri bat da. Kaufman konderrian kokatua dago. 2010ean 337 biztanle zituen, 3,34 kilometro koadrotan banatuta.

## Ikus, gainera

* Kaufman konderria

## Kanpo estekak

* Datuak: Q3321803
# Grayson (Georgia)

Grayson Georgiako estatuko hiri bat da. Lowndes konderrian kokatua dago. 2010ean 2.666 biztanle zituen, 6,40 kilometro koadrotan banatuta.

## Ikus, gainera

* Lowndes konderria

## Kanpo estekak

* Datuak: Q3260866
# Grays Harbor konderria (Washington)

Grays Harbor konderria (ingelesez: Grays Harbor County) Washingtonko konderri bat da, Ameriketako Estatu Batuetan. Hiriburua Montesano da. 2010eko zentsuaren arabera 72.797 biztanle zituen, Grays Harbor kilometro koadroko azaleran.

## Geografia

Grays Harbor konderriak 5.761,18 kilometro koadro ditu. Horietatik 834,96 ura dira. Beste 4.926,23 lurra dira. Biztanleria dentsitatea 12,64 da.

## Demografia

2010eko zentsoan bizi ziren 72.797 pertsonetatik 65.554 txuriak edo hispanoak dira. Horietatik hispano edo latino kategorian 6.272 dira. 762 beltzak edo afroamerikarrak. 3.005 amerikar natiboak ziren eta 177 Hawaii edo Pazifikoko irletako natiboak. 995 asiarrak ziren. Bestelako arraza bat kategorian 72 biztanle daude. Bukatzeko euren burua arraza bat baino gehiagotan 2.232 pertsonek kokatzen zuten.

### Biztanleria piramidea
## Kanpo estekak

* Datuak: Q493222
* Multimedia: Grays Harbor County, Washington / Q493222
# Grayland (Washington)

Grayland Ameriketako Estatu Batuetako erroldak esleitutako leku bat da. Grays Harbor konderrian kokatuta dago, Washington estatuan. 847 biztanle ditu, 17,833294 kilometro koadroko azaleran banatuta.

## Ikus, gainera

* Grays Harbor konderria

## Kanpo estekak

* Datuak: Q1504780
* Multimedia: Grayland, Washington / Q1504780
# Grayling (Alaska)

Grayling (holikachuk hizkuntzan: Sixno' Xidakagg) Ameriketako Estatu Batuetako hiri bat da. Yukon–Koyukuk Census Arean dago, Alaska estatuan. 210 biztanle ditu, 28,426304 kilometro koadroko azaleran banatuta.

## Ikus, gainera

* Yukon–Koyukuk Census Area

## Kanpo estekak

* Datuak: Q79551
* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-02).
# Grayling (Michigan)

Grayling Michigango hiri bat da. Crawford konderrian kokatua dago. 2010ean 1.884 biztanle zituen, 5,20 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q2738881
* Multimedia: Grayling, Michigan / Q2738881
# Grayshott

Grayshott, Ingalaterrako hego-ekialdean dagoen herri bat da, Surrey konderrian.
2011n 2.413 biztanle zituen.

## Herritar nabarmenak

* [[Colin Firth] (1960-), aktorea
* Datuak: Q3293556
* Multimedia: Grayshott / Q3293556
# Grayslake (Illinois)

Grayslake Illinoiseko herri bat da. Lake konderrian kokatua dago. 2010ean 20.957 biztanle zituen, 25,56 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2666920
* Multimedia: Grayslake, Illinois / Q2666920
# Ginosa

Ginosa Italiako udalerri bat da. Tarentoko probintzian kokatuta dago, Apulia eskualdean. 21.820 biztanle ditu, 188,49 kilometro koadroko azaleran banatuta.

## Mugakideak

Ginosak honako udalerri hauekin egiten du muga:
Castellaneta Matera Bernalda Laterza Montescaglioso

## Kanpo estekak

* Datuak: Q52013
* Multimedia: Ginosa / Q52013